stanford-oval/wikipedia huggingface dataset:
Australian huippumalli haussa

| Australian huippumalli haussa> Australia’s Next Top Model |
| --- | --- |

Tyyli:  tositelevisio, kykyjenetsintä
Kestoaika:  n. 45 min ilman mainoksia
Luoja(t):  Tyra Banks
Pääosissa:  Juontajat:   Sarah Murdoch (5-)   Jodhi Meares (3-4)  Erika Heynatz (1-2)    Nykyiset tuomarit:  Alex Perry (1-) Jez Smith (3, 6-) Sarah Murdoch (5-)  Aiemmat tuomarit: Erika Heynatz (1-2) Marguerite Kramer (1) Ken Thompson(1) Michael Azzolini (1-2) Georges Antoni (2) Victoria Fisher (2) Jonathan Pease (3-5) Jodhi Meares (3-4) Charlotte Dawson (3-8)
Alkuperämaa:   Australia
Alkuperäiskieli:  englanti
Verkko:   FOX8    Nelonen
Esitetty:  11. tammikuuta 2005 (Australiassa) –
Tuotantokausia:  7
Jaksoja:  73
Tuotanto
Tuotantoyhtiö(t):  Granada Productions
Aiheesta muualla
Virallinen sivusto
IMDb 
Australian huippumalli haussa (Australia’s Next Top Model) on australialainen tositelevisiosarja, joka perustuu Tyra Banksin Huippumalli haussa -ohjelman formaattiin. Sarjan on tuottanut kausilla 1-6 Granada Productions -yhtiö ja sitä esitetään Australiassa FOX8-kanavalla. Sarja on ollut Australian maksutv:n katsotuin ohjelma,[lähde? ] pois lukien urheilulähetykset. Suomessa ohjelmaa esittää Nelonen.
Sarjan juontaa australialainen malli Sarah Murdoch, joka toimii myös sarjan päätuomarina ja tuottajana. Sarjaa on esitetty Australiassa vuodesta 2005 lähtien kuusi tuotantokautta. Seitsemännen kauden alkukarsinnat pidettiin tammi-helmikuussa 2011 ja sarjan esittäminen alkoi Australiassa 8. elokuuta 2011.
Sarjan juoni

Sarjassa ryhmä nuoria naisia kilpailee Australia's Next Top Model -tittelistä ja palkinnoista. Tytöt asuvat yhdessä osallistuen haasteisiin, kuvauksiin ja haastatteluihin mallimaailman edustajien kanssa. Joka viikko yleensä yksi tai useampi kilpailija poistetaan kilpailusta. Viimeisessä ohjelmassa 2-3 tytöstä valitaan voittaja. Kausilla 1-2 voittaja valittiin tuomariäänestyksellä. Kolmannesta kaudesta lähtien voittaja on valittu suorassa lähetyksessä studioyleisön läsnä ollessa. Kaudella 6 suoran lähetyksen aikana yleisö päätti yksin puhelinäänestyksellä voittajan.
Ohjelman formaatti

Jokaisen jakso tapahtuu noin viikon aikana, paitsi ulkomaan kuvauksissa, jolloin aika voi olla lyhyempi. Jokaisessa jaksossa on muotihaaste, muoti- ja/tai mainoskuvaus. Lopuksi tuomaristo arvostelee jokaisen kilpailijan ja valitsee kotiinlähtijän.
Ohjelman formaatti > Voittajan kriteerit

Ohjelman tarkoitus on valita kansainvälinen huippumalli, joka pystyy tekemään kaikkea mallintyötä. Työhön kuuluu mm. kävellä muotinäytöksissä, mainos- ja lehtikuvauksissa poseeraminen ja erilaiset haastattelut ja tv-työ. Ohjelmassa monia mallien menestystä on epäilty, jos hänellä on ollut pituutta vain 172 cm, malli ei mahdu kaikkiin asuihin, suullinen ilmaisu on heikkoa, kävely on heikkoa tai tunneilmaisu on kapeaa. Motivaation pitää myös olla hyvä.
Ohjelman formaatti > Juontajat

Juontaja on vaihtunut sarjassa usein. Ensimmäisellä ja toisella kaudella juontajana toimi australialainen malli, näyttelijä, laulaja ja tv-juontaja Erika Heynatz. Kun hän lähti niin juontajaksi ryhtyi entinen uimapukumalli ja nykyisin niiden suunnittelija Jodhi Meares. Kausilla 5-7 juontajana on toiminut australialainen malli ja näyttelijä Sarah Murdoch, joka tunnetaan myös Rupert Murdochin vanhimman pojan, Lachlan Murdochin vaimona.
Ohjelman formaatti > Tuomarit

Ensimmäisellä kaudella pysyvät tuomarit olivat Erika Heynatz (juontaja), muotisuunnittelija Alex Perry, Marguerite Kramer ja Ken Thompson. Toisella kaudella pysyvät tuomarit olivat Erika Heynatz (juontaja), muotisuunnittelija Alex Perry, muotikuvaaja Georges Antoni ja Victoria Fisher. Kolmannella kaudella pysyvät tuomarit olivat Jodhi Meares (juontaja), Alex Perry, entinen malli Charlotte Dawson ja Jez Smith. Neljännellä kaudella pysyvät tuomarit olivat Jodhi Meares (juontaja), Charlotte Dawson ja Alex Perry. Viidennella kaudella pysyvät tuomarit olivat Sarah Murdoch (juontaja), Alex Perry ja Charlotte Dawson. Kuudennella kaudella pysyvät tuomarit olivat Sarah Murdoch (juontaja), Alex Perry, Charlotte Dawson ja Jez Smith. Uusimmalla seitsemännellä kaudella pysyvät tuomarit ovat olleet samat kuin 5. kaudella. Lisäksi joka jaksossa on ollut yksi tai kaksi vierailevaa tuomaria. Tyttöjä on ollut myös ohjaamassa stylisti Michael Azzolini (kaudet 1-2), entinen malli ja nykyinen stylisti Jonathan Pease (kaudet 3-5) ja entinen tanssija ja nykyinen muodin ammattilainen Josh Flinn (kausi 6).
Ohjelman formaatti > Vaatimukset kilpailijoilta

Kausilla 1-2 kilpailijan piti olla vähintään 18-vuotias. Kaudesta 3 lähtien ikäraja on ollut 16 vuotta. Osallistujan täytyy olla vähintään 172 cm pitkä, mutta painorajaa ei ole. Pisimmät kilpailijat ovat olleet noin 185 cm pitkiä. Osa kilpailijoista on ollut kisan aikana liian laihoja (tai liian tukevia), jolloin tyttöjä on kannustettu kuntoilemaan ja syömään hyvin. Osallistujan pitää myös olla Australian kansalainen ja asua Australiassa. Kilpailijalla ei saa olla ollut kokemusta mallin työstä kansallisessa tv-kampanjassa viiden vuoden sisään. Jos kilpailijaa edustetaan, hänen täytyy irtisanoutua sopimuksesta ennen kuvausten alkua.
Ohjelman formaatti > Voittajan valinta > Kaudet 1 & 2

Kausilla 1 ja 2 tuomarit valitsivat nauhoitetussa lähetyksessä voittajan kahdesta tytöstä.
Ohjelman formaatti > Voittajan valinta > Kausi 3

Kauden 3 finaali pidettiin ensimmäistä kertaa studioyleisön edessä suorassa lähetyksessä. Lähetyksen alussa seurattiin nauhoituksia Australian muotiviikoilta, jossa tytöt kävelivät Alex Perryn asuissa. Suora lähetys pidettiin pienen studioyleisön edessä. Voittaja valittiin tuomariäänien (8 tuomaria) ja yleisöäänestyksen avulla. Tuomaristo ja yleisö äänesti voittajan finaalin kahdesta tytöstä. Tuomariäänillä oli 85 %:n ja yleisöäänillä 15 %:n painoarvo. Lisäksi julistettiin fanien suosikki. Yleisö oli voinut äänestää suosikkiaan ensimmäisestä jaksosta lähtien kaikista kilpailijoista.
Ohjelman formaatti > Voittajan valinta > Kausi 4

Kaudella 4 voittaja valittiin yleisön äänillä suorassa lähetyksessä, koska tuomareiden äänet menivät tasan. Ensimmäistä kertaa voittaja valittiin suuren studioyleisön läsnä ollessa.
Ohjelman formaatti > Voittajan valinta > Kausi 5

Kauden 5 finaalissa toiseksi sijoittunut kilpailija sai yhden tuomariäänen enemmän, mutta hän hävisi suoran lähetyksen finaalin yleisöäänin.
Ohjelman formaatti > Voittajan valinta > Kausi 6

Kauden 6 finaalissa oli poikkeuksellisesti kolme tyttöä. Yleisö päätti yksin voittajan suorassa lähetyksessä. Voittaja valittiin studioyleisön edessä vain kolmen äänen erolla toiseksi tulleeseen. Juontaja Sarah Murdoch julisti aluksi vahingossa väärän voittajan.
Ohjelman formaatti > Palkinnot

Kaudella 6 voittaja sai 12 kk edustuksen Priscilla's Model Management -yhtiössä, $25,000 (AUD) sopimuksen edustaa Levi's -merkkiä, matkan New Yorkiin tapaamaan Elite Model Management -mallitoimiston edustajia, Ford Fiesta Zetec -auton, $20,000 (AUD) rahaa ja 8 sivun jutun kansikuvineen Harper’s Bazaar -lehteen.
Kaudella 7 voittajan palkintoihin kuului sopimus Chic Model Managementin kanssa, Harper's Bazaar -lehden kansikuva ja 8 sivun kuvasarja, $20,000 (AUD), uusin Ford Fiesta sekä matka New Yorkiin tapaamaan NEXT Model Managementin edustajia.
Kohut

Kauden 4 juontaja Jodhi Meares vetäytyi juontotehtävästä muutama tunti ennen suoraa finaalia. Kauden 5 toiseksi sijoittunut 17-vuotias Cassi Van Den Dungen ei solminut tarjottua mallisopimusta, vaan päätti jäädä 25-vuotiaan muurari-poikaystävänsä luo. Kauden 6 suorassa lähetyksessä juontaja Sarah Murdoch kuulutti väärän voittajan.
Kaudet

| Kausi | Ensiesitys | Voittaja | Toinen | Muut kilpailijat eliminointijärjestyksessä | Kilpailijoiden lukumäärä | Kuvauskohteet |
| --- | --- | --- | --- | --- | --- | --- |
| Australian huippumalli haussa, Kausi 1 | 11. tammikuuta 2005 | Gemma Sanderson | Chloe  Wilson | Naomi Thompson, Nicole Fraser, Atong Tulba Mulual, Allana Ridge (lopetti), Zoe McDonald, Simmone Duckmanton, Samantha Morley, Shannon McGuire | 10 |  Melbourne |
| Australian huippumalli haussa, Kausi 2 | 4. tammikuuta 2006 | Eboni Stocks | Jessica  French | Sasha Greenoff, Natalie Guiffre, Rebecca Pian, Sophie Miller, Sarah Lawrence, Hiranthi Warusevitane, Caroline Mouflard (lopetti), Lara Cameron, Louise Van Brussel, Madeleine Rose, Simone Viljoen | 13 | ei |
| Australian huippumalli haussa, Kausi 3 | 27. maaliskuuta 2007 | Alice Burdeu | Stephanie  Hart | Jaimi Smith (lopetti), Cobi Marsh, Cassandra Hughes, Kara-Lee Taylor, Stephanie Flockhart, Jane Williamson, Sophie Wittingslow, Danica Brown, Paloma Rodriguez, Anika Salerno, Jordan Loukas (fanien suosikki) | 13 |  Los Angeles |
| Australian huippumalli haussa, Kausi 4 | 22. huhtikuuta 2008 | Demelza Reveley | Alexandra Girdwood | Kamila Markowska, Kristy Coulcher, Emma O’Sullivan, Belinda Hodge, Alamela Rowan, Leiden Kronemberger, Jamie Lee, Rebecca Jobson, Alyce Crawford, Caris Eves, Samantha Downie | 13 |  Fidži  New York City |
| Australian huippumalli haussa, Kausi 5 | 28. huhtikuuta 2009 | Tahnee Atkinson | Cassi Van Den Dungen | Laura Tyrie, Leah Johnson, Georgie Kidman, Mikarla Hussey, Eloise Hoile, Madison Wall, Laura Mitchell, Lola Van Vorst, Franky Okpara, Adele Thiel, Clare Venema | 13 |  Lontoo   |
| Australian huippumalli haussa, Kausi 6 | 20. heinäkuuta 2010 | Amanda Ware | Kelsey Martinovich | Valeria Nilova, Sally Geach, Claire Smith, Ashlea Monigatti, Alison Boxer, Megan Jacob, Ashton Flutey, Chantal Croccolo, Kimberly Thrupp, Brittney Dudley, Joanna Broomfield, Kathryn Lyons, Jessica Moloney, Sophie Van Den Akker | 16 |  Melbourne  Tokio |
| Australian huippumalli haussa, Kausi 7 | 8. elokuuta 2011 | Montana Cox | Liz Braithwaite | Cassy Phillips-Sainsbury, Tayah Lee-Traub, Annaliese McCann, Alissandra Moone, Neo Yukuac, Caroline Austin, Yolanda Hodgson, Jess Bush, Amelia Coutts, Madeline Huett, Hazel O'Connell, Izzy Vesey, Rachel Riddell, Simone Holtznagel | 16 |  Pariisi |
| Australian huippumalli haussa, Kausi 8 | 9. heinäkuuta 2013 | Melissa Juratowitch | Shanali Martin | Chanique Greyling, Taylor Henley, Rhiannon Bradshaw, April Harvey, Brooke Hogan, Taylah Roberts (hylättiin), Madeline Cowe, Ashley Pogmore, Shannon Richardson, Jade Collins, Dajana Bogojevic, Abbie Weir, Duckie Thot | 15 |   Bangkok     Port Louis |
Aiheesta muualla

Sarjan viralliset kotisivut (englanniksi)
Sarjan Facebook-sivut (englanniksi)
Barrancabermeja

| Barrancabermeja |
| --- | --- |
 lippu:  vaakuna
 Barrancabermeja
 Koordinaatit: 7°04′N, 73°51′W 
Valtio:  Kolumbia
Departementti:  Santander
Korkeus:  75 m
Väkiluku (2017):  191 616 
Infobox OKVirheellinen NIMI-arvo: 
Barrancabermeja on kaupunki Kolumbiassa, Santanderin departementissa. Vuonna 2017 kaupungin asukasluku oli 191 616.
Barrancabermeja sijaitsee Magdalenajoen varrella. Sinne on hyvät yhteydet maantietä ja rautateitä pitkin. Kaupungissa on kansainvälinen lentoasema ja suuri öljynjalostamo.
Barrancabermejassa toimii puolisotilaallisia joukkoja, jotka ovat sekaantuneet uhkailuun ja tappamiseen. Vuonna 2001 NY Times arvioi Barrancabermejan olevan Kolumbian väkivaltaisin kaupunki, jossa levottomuudet olivat jatkuneet jo 36 vuotta.
Aiheesta muualla

Kuvia tai muita tiedostoja aiheesta Barrancabermeja Wikimedia Commonsissa
Brenton Thwaites

| Brenton Thwaites |
| --- | --- |
 Brenton Thwaites vuonna 2014.
Henkilötiedot
Syntynyt: 9. elokuuta 1989 (ikä 35) Cairns, Queensland, Australia
Ammatti:  näyttelijä
Näyttelijä
Aktiivisena:  2010–
Merkittävät roolit:  Son of a Gun (2014) The Giver (2014)
Aiheesta muualla
IMDb 
Brenton Thwaites (s. 9. elokuuta 1989 Cairns, Queensland, Australia) on australialainen näyttelijä. Hänet tunnetaan muun muassa rooleistaan televisiosarjoissa Slide ja Home and Away, Dean McMullenin roolista elokuvassa Blue Lagoon: The Awakening sekä prinssi Philipin roolista elokuvassa Maleficent – Pahatar. Vuonna 2014 hän näytteli tieteiselokuvissa The Signal Laurence Fishburnen kanssa ja The Giver yhdessä Jeff Bridgesin ja Meryl Streepin kanssa, ja hänellä on rooli vuoden 2017 seikkailuelokuvassa Pirates of the Caribbean: Salazar’s Revenge.
Yksityiselämä

Thwaites on seurustellut vuodesta 2015 lähtien Chloe Paceyn kanssa. Parilla on kolme yhteistä tytärtä. Vuonna 2016 syntynyt Birdie Thwaites, vuonna 2018 syntynyt Pippa Thwaites ja vuonna 2020 syntynyt kolmas tytär, jonka nimeä pari ei ole kertonut julkisuuteen.
Filmografia > Elokuva

| Vuosi | Nimi | Rooli | Muuta |
| --- | --- | --- | --- |
| 2010 | Charge Over You | Sam |  |
| 2011 | Headsmen | Max Patterson | Lyhytelokuva |
| 2012 | Save Your Legs! | Mark Cow |  |
| 2013 | Oculus | Tim Russell |  |
| 2014 | The Giver | Jonas |  |
| 2014 | Maleficent | Prince Phillip |  |
| 2014 | Ride | Angelo |  |
| 2014 | The Signal | Nic Eastman |  |
| 2014 | Son of a Gun | JR |  |
| 2015 | Ruben Guthrie | Chet |  |
| 2015 | That Sugar Film | Oma itsensä | Dokumenttielokuva |
| 2016 | Gods of Egypt | Bek |  |
| 2017 | Pirates of the Caribbean: Dead Men Tell No Tales | Henry Turner |  |
| 2018 | Office Uprising | Desmond |  |
| 2019 | An Interview with God | Paul Asher |  |
| 2019 | A Violent Separation | Norman |  |
| 2020 | Ghosts of War | Chris |  |
| 2020 | I Met a Girl | Devon |  |
Filmografia > Televisio

| Vuosi | Nimi | Rooli | Muuta |
| --- | --- | --- | --- |
| 2011 | Sea Patrol | Leigh Scarpia | Jakso: "Black Flights" |
| 2011 | Slide | Luke Gallagher | Päärooli, 10 jaksoa |
| 2011 | Rove LA | Oma itsensä |  |
| 2011–2012 | Home and Away | Stu Henderson | Toistuva rooli |
| 2012 | Blue Lagoon: The Awakening | Dean McMullen | Televisioelokuva |
| 2018–2023 | Titans | Dick Grayson / Robin / Nightwing | Päärooli |
Camille Lecointre

| Mitalit | Mitalit | Mitalit |  |
| --- | --- | --- | --- |
|  Camille Lecointre vuonna 2022. |  Camille Lecointre vuonna 2022. |  Camille Lecointre vuonna 2022. |  |
Maa:   Ranska
Naisten purjehdus
|  Olympialaiset  |  Olympialaiset  |  Olympialaiset  |  |
|  Pronssia | Rio 2016 | 470 |  |
|  Pronssia | Tokio 2020 | 470 |  |
| MM-kilpailut  | MM-kilpailut  | MM-kilpailut  |  |
|  Kultaa | San Isidro 2016 | 470 |  |
|  Hopeaa | Barcelona 2012 | 470 |  |
|  Pronssia | Haifa 2015 | 470 |  |
|  Pronssia | Enoshima 2019 | 470 |  |
|  Pronssia | Sdot Yam 2022 | 470 |  |
| EM-kilpailut  | EM-kilpailut  | EM-kilpailut  |  |
|  Kultaa | Formia 2013 | 470 |  |
|  Kultaa | Sanremo 2019 | 470 |  |
|  Kultaa | Vilamoura 2021 | 470 |  |
Camille Lecointre (s. 25. helmikuuta 1985 Harfleur) on ranskalainen kilpapurjehtija. Hän on 470-luokan maailmanmestari ja kaksinkertainen olympiapronssimitalisti.
Lecointre on osallistunut kolmiin olympialaisiin 470-luokassa. Lontoossa 2012 hän sijoittui Mathilde Geronin kanssa neljänneksi yhden pisteen alankomaalaiselle pronssimitaliparille hävinneenä. Rio de Janeirossa 2016 hänen parinaan purjehti Hélène Defrance, ja he saavuttivat pronssia yhden pisteen alankomaalaista paria parempana. Vuodelle 2021 siirretyissä Tokion olympialaisissa Lecointre ja Aloïse Retornaz saavuttivat pronssia tasapisteissä hopealle päätyneen puolalaisparin kanssa.
Lecointre on voittanut MM-kilpailuissa naisten 470-luokassa kultaa vuonna 2016 ja saavuttanut hopeaa vuonna 2012 sekä pronssia vuosina 2015 ja 2019. Miesten ja naisten yhteisessä 470-luokassa hän on saavuttanut MM-pronssia vuonna 2022. Hän voitti Euroopan-mestaruuden vuosina 2013, 2019 ja 2021.
Lecointren puoliso on israelilainen kilpapurjehtija Gideon Kliger.
Buddhalainen taide

Buddhalainen taide on buddhalaiseen uskontoon liittyvää taidetta. Kun buddhalaisuus syntyi Sidharta Gautaman ja Sakyamunin vaikutuksesta, alkuun taiteessa itse Buddhaa ei varsinaisesti kuvattu. Sen sijaan alkuaikoina häntä esitettiin erilaisten symbolien avulla. Tällaisia symboleja olivat muun muassa puun alla oleva tuoli, päivänvarjo, jalanjäljet, munkin kerjuukuppi ja buddhalainen opinpyörä. Varsinainen Buddhaa esittävä taide alkoi muotoutua 100-luvulla. Tämä tapahtui samoihin aikoihin, kun hindulaisuudessa alkoi kehittyä ihmisen näköisten hahmojen kuvaaminen. Varhaisimpia Buddhaa esittäviä veistoksia tehtiin Mathurassa, hieman nykyisestä Delhistä etelään päin. Buddhaa esittävien veistosten kuvanveistäjien koulukunta nimeltä Gandhara syntyi Pakistanin ja Afganistanin alueelle. Tämän koulukunnan kuvanveisto sai vaikutteita hellenismistä ja roomalaisesta taiteesta. Intian eteläkärjessä syntyi Amaravatin koulukunta, joka veisti Buddhan patsaita vihreänharmaasta kalkkikivestä. Tämän koulukunnan tyylisuunta levisi Sri Lankaan ja laajemmaltikin Kaakkois-Aasiaan. Tyypillinen intialainen Buddha-hahmo muotoutui 300-400-luvuilla Gupta-dynastian aikana. Tämän tyypillisen Buddha-hahmon syntymiseen vaikuttivat Mathurasta ja Gandharasta periytyvät perinteet. Gupta-dynastian aikana oli myös Itä-Intiassa Sarnath-koulukunta, jonka tyylissä Buddha kuvataan ohut kaapu yllään. Sarnath-koulukunnan tyyli levisi Himalajan alueelle, Kaakkois-Aasiaan ja Silkkitietä Keski-Aasiaan saakka.[lähde? ]
1100-luvulla Itä-Intiassa ja Himalajan alueella vaikutti vajrayana-buddhalaisuuteen perustuva kuvataidesuuntaus, joka oli buddhalaisessa maailmassa yksi monipuolisimmista.
Tiibetin alueella, missä buddhalaisuus on olennainen osa kulttuuria, myös taide pohjautuu buddhalaisuuteen. Tiibetiläinen taide noudattaa tarkkoja sääntöjä. Taidetta määräävät säännöt ovat määritetty sekä kirjallisessa että suullisessa perinteessä. Nämä säännönmukaiset perinteet koskevat esimerkiksi taiteessa ilmeneviä mittasuhteita sekä hahmojen asentoja ja ilmeitä.
Parenthood

Parenthood voi tarkoittaa ainakin seuraavia:
Perhe on paras (Parenthood), Ron Howardin ohjaama komediaelokuva vuodelta 1989
Parenthood, elokuvaan perustuva televisiosarja vuosilta 1990–1991
Samaa sukua (Parenthood), elokuvaan perustuva televisiosarja vuosilta 2010–2015.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Parenthood”, voi hakea sivunnimihaulla, laajalla sivunnimihaulla tai tekstihaulla.
Pensastöpösieppo

| Pensastöpösieppo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Afrikansiepot Platysteiridae
Suku::  Töpösiepot Batis
Laji::  orientalis
Kaksiosainen nimi
 Batis orientalis  (Heuglin, 1871) 
Katso myös
   Pensastöpösieppo Wikispeciesissä   Pensastöpösieppo Commonsissa 
Infobox OKNimi-testi OKIUCN-testi OK: 
Pensastöpösieppo (Batis orientalis) on afrikansieppojen heimoon kuuluva varpuslintu.
Levinneisyys

Pensastöpösieppoa tavataan Afrikan keski- ja itäosissa. Lajin uskotaan olevan melko yleinen, mutta sitä ei tunneta kovin hyvin. Se on luokiteltu elinvoimaiseksi.
Parental Advisory

Vuonna 1996 käyttöönotettu Parental Advisory -tunnus.
Parental Advisory on yhdysvaltalaisen Recording Industry Association of America -järjestön (RIAA) vuonna 1985 käyttöön ottama merkki, joka tavoite on varoittaa vanhempia CD:n, DVD:n, kasetin yms. sanoitusten lapsille mahdollisesti sopimattomasta sisällöstä, kuten vahvasta kielenkäytöstä tai seksuaalisista viittauksista.
Vuonna 1985 senaattori Mary ”Tipper” Gore (tunnetaan varapresidentti Al Goren vaimona) muodosti Parents Music Resource Center -järjestön. Järjestö listasi 15 kappaletta, joiden sanoituksia se piti lapsille sopimattomana.
Erityisesti esille nousi Princen kappale Darling Nikki, joka sisälsi viittauksen naisen masturbointiin. Gore oli kuullut 11-vuotiaan tyttärensä Karennan laulavan kappaletta.
RIAA taipui painostukseen ja otti käyttöön ensimmäisen version sisältövaroituksista.
Merkkiä on käytetty lähinnä Yhdysvalloissa julkaistuissa levyissä. Merkki on yleinen hip hop- ja rap-levyissä sekä metallimusiikissa, mutta merkkejä on muissakin levyissä.
Parental Advisory -merkin käyttöönottoon vaikutti yhdysvaltalainen Parents Music Resource Center (PMRC) ja etenkin sen perustajajäsen, poliitikko Tipper Gore, joka on tunnetaan myös varapresidentti Al Goren vaimona. Tipper Gore kuunteli tyttärensä kanssa Princen Purple Rain -levyä ja tunnistettuaan viittauksia masturbaatioon, alkoi ajaa käytäntöjä, jotka lisäävät kasvattajien tietoisuutta lyriikoiden sisällöistä.
Pensasviiriäiset

| Pensasviiriäiset |
| --- | --- |
 Viidakkopensasviiriäinen (Perdicula asiatica)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kanalinnut Galliformes
Heimo::  Aitokanat Phasianidae
Suku::  Pensasviiriäiset Perdicula  Hodgson, 1837
Katso myös
   Pensasviiriäiset Wikispeciesissä   Pensasviiriäiset Commonsissa 
Infobox OKNimi-testi OK: 
Pensasviiriäiset (Perdicula) on aitokanojen heimoon kuuluva kanalintusuku. Pensasviiriäisten sukuun kuuluu BirdLife Suomen mukaan neljä lajia.
Pensasviiriäisiin kuuluvia lajeja

Aavikkopensasviiriäinen (Perdicula argoondah)
Assaminpensasviiriäinen (Perdicula manipurensis)
Kirjopensasviiriäinen (Perdicula erythrorhyncha)
Viidakkopensasviiriäinen (Perdicula asiatica)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Perdicula (englanniksi)
Pensastädykkeet

| Pensastädykkeet |
| --- | --- |
 Kukkiva pensastädyke.
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset Eudicots
Kladi::  Asteridit
Lahko::  Lamiales
Heimo::  Ratamokasvit Plantaginaceae
Tribus::  Veroniceae
Suku::  Pensastädykkeet Hebe  Comm. ex Juss.
Katso myös
   Pensastädykkeet Wikispeciesissä   Pensastädykkeet Commonsissa 
Infobox OKNimi-testi OK: 
Pensastädykkeet (Hebe) on ratamokasveihin kuuluva kasvisuku, joka luokitellaan nykyään  tädykkeiden (Veronica) synonyymiksi. Pensastädykkeisiin aiemmin luokiteltuja lajeja on 80. Niistä lähes kaikki kasvavat luontaisesti Uudessa-Seelannissa ja kaksi lajia esiintyy myös Etelä-Amerikan eteläosassa.
Pensastädykkeitä käytetään huonekasveina ja yksivuotisina koristekukkina.
Aiheesta muualla

Finto: Kassu – Kasvien suomenkieliset nimet: Hebe
Paralithaíoi

| Paralithaíoi Παραληθαίοι |
| --- | --- |
 Kunnallisyksikön sijainti
 Paralithaíoi
 Koordinaatit: 39°40′N, 21°44′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Tríkala
Kunta:  Tríkala
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  260107
Väkiluku (2011):  2 660
Aikavyöhyke:  UTC+2
 – Kesäaika:  UTC+3
Rekisterikilpi:  TK
Infobox OKVirheellinen NIMI-arvo: 
Paralithaíoi (kreik. Παραληθαίοι; virallisesti Δημοτική Ενότητα Παραληθαίων, Dimotikí Enótita Paralithaíon) on yksi Tríkalan kunnan kunnallisyksiköistä ja entinen itsenäinen Kreikan kunta. Se sijaitsee Tríkalan alueyksikössä Thessalian alueella. Kunnallisyksikön väkiluku on 2 660 (vuonna 2011).
Paralithaíoin kunnallisyksikkö käsittää alueen Tríkalan kunnan pohjoisosissa. Sen suurin asutus on Rízoman kylä. Paralithaíoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tríkalan kuntaan yhdessä Estiaiótidan, Faloreían, Kallídendron, Kóziakaksen, Megála Kalývian ja Paliókastron kanssa, jolloin se muuttui uuden kunnan kunnallisyksiköksi.
Kunnallisyksikön osat

Paralithaíoin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ellinókastro | Ellinókastro | 149 |
| Plátanos | Plátanos | 609 |
| Ráxa | Chaïdeméni | 79 |
| Ráxa | Ráxa | 624 |
| Rízoma | Rízoma | 917 |
| Spathádes | Ágios Nikólaos | 49 |
| Spathádes | Spathádes | 233 |
Yhteensä: 2 660